е предвидено в първа алинея, буква б), в съобщението за неизправност се посочва моментът на неговото публикуване и очакваната продължителност на спирането.
 4. В допълнение към спирането на сроковете, посочени в параграф 3, първа алинея, буква б) от настоящия член, когато неизправност възпрепятства изпълнението на което и да е от задълженията, посочени в член 80, член 87, параграф 1, член 89, параграфи 5, 7, 8 и 9, член 95, параграфи 2, 4 и 6 или член 98, параграф 2 от Регламент (ЕС) 2017/745, или в член 76, член 82, параграф 1, член 84, параграфи 5, 7, 8 и 9, член 90, параграфи 2, 4 и 6 или член 93, параграф 2 от Регламент (ЕС) 2017/746, се прилага една от следните процедури:
 а)
 когато неизправността продължава повече от 12 часа след публикуването на съобщението за неизправност, действащият субект незабавно предоставя на Комисията, на съответните национални компетентни органи и на нотифицирания орган, издал сертификата за съответствие, посочен съответно в член 56 от Регламент (ЕС) 2017/745 или в член 51 от Регламент (ЕС) 2017/746, обща информация за съответните данни, като посочва, че предоставянето на данните не е осъществено поради неизправността;
 б)
 когато неизправността продължава повече от 24 часа след публикуването на съобщението за неизправност или когато неизправността продължава по-малко от 24 часа, но след получаване на информацията, посочена в буква а) от настоящия параграф, е отправено искане от съответните национални компетентни органи, действащият субект незабавно предоставя съответните данни на тези органи по начина, предписан от тях.
 5. В допълнение към спирането на сроковете, посочено в параграф 3, първа алинея, буква б) от настоящия член, в случай на неизправност, която възпрепятства изпълнението на някое от задълженията, посочени в Регламент (ЕС) 2017/745 или Регламент (ЕС) 2017/746, различно от задълженията, посочени в параграф 4 от настоящия член, се прилага следната процедура:
 а)
 когато неизправността продължава повече от 36 часа след публикуването на съобщението за неизправност, действащият субект незабавно предоставя на Комисията, на съответните национални компетентни органи и на нотифицирания орган, издал сертификата за съответствие, посочен съответно в член 56 от Регламент (ЕС) 2017/745 или в член 51 от Регламент (ЕС) 2017/746, обща информация за тези данни, като посочва, че предоставянето на данни не е осъществено поради неизправността;
 б)
 когато неизправността продължава повече от пет дни след публикуването на съобщението за неизправност, действащият субект информира за това съответните национални компетентни органи и при поискване от тяхна страна им предоставя съответните данни по начина, предписан от тях.
 6. Когато Комисията установи, че неизправността е отстранена, тя съобщава това на компетентните органи. Освен това Комисията публикува съобщение за това на уебсайта с ограничен достъп или на публичния уебсайт, според случая. Както в съобщението до компетентните органи, така и в съобщението на уебсайта се посочва продължителността на неизправността и на спирането на сроковете, посочени в параграф 3, буква б).
 7. Когато Комисията публикува съобщението, посочено в параграф 6, действащите субекти незабавно въвеждат в Eudamed данните, които са били възпрепятствани да предоставят по време на неизправността.
 Член 9
 Уебсайтове за тестови и обучителни цели
 1. Комисията предоставя на действащите субекти уебсайтове